Document ID: 31978R1729

KOMISSION ASETUS (ETY) N:o 1729/78,
annettu 24 päivänä heinäkuuta 1978,
kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1396/78(2), ja erityisesti sen 9 artiklan 6 kohdan,
sekä katsoo, että
kemianteollisuudessa käytettävän sokerin tuotantotuen soveltamista koskevista yleisistä säännöistä 20 päivänä kesäkuuta 1978 annetussa neuvoston asetuksessa (ETY) N:o 1400/78(3) otetaan käyttöön ennen sovelletusta myöntämisjärjestelmästä poikkeava järjestelmä; tämän vuoksi on syytä muuttaa asian soveltamista koskevat yksityiskohtaiset säännöt ja korvata kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä 28 päivänä kesäkuuta 1968 annettu komission asetus (ETY) N:o 835/68(4), sellaisena kuin se on viimeksi muutettuna asetuksella (ETY) N:o 2478/74(5),
asetuksen (ETY) N:o 1400/78 4 artiklassa säädetään tuotantotuen laskemisesta 100:aa kilogrammaa glukoosin kuiva-ainetta kohti käyttämällä määritettävää saantokerrointa,
tuotantotukea ei voida myöntää, jos tarkkoja tietoja ei ole saatavissa; tämän vuoksi on tärkeää, että tuen mahdollinen saaja hakee sitä ennakolta tiettyjä tietoja sisältävällä kirjallisella hakemuksella,
selvityksen ja tarkastuksen vuoksi on tarpeen ottaa käyttöön tukitodistus, joka on voimassa sellaisen ajan, että kaupassa voidaan antaa pitkäaikaisia säännöksiä ja josta käy ilmi tuotantotuen vahvistamiseen liittyvät tarpeelliset tiedot; sen takaamiseksi, että kyseinen sokeri käytetään siihen tarkoitukseen, johon tämä tukitodistus on myönnetty, olisi säädettävä, että todistuksen vaikutukset pätevät ainoastaan hakijaan sen jälkeen, kun kyseinen perustuote on jalostettu,
perustuotteille säädetyn käytön tarkastamisen mahdollistamiseksi on tarpeen perustaa jokaiseen jäsenvaltioon toimivaltainen elin, jolla on käytettävissään kaikki tarvittavat tiedot; tuen maksamisen mahdollisten viivytysten korjaamiseksi on suotavaa sallia ennakon maksaminen todistuksen haltijalle heti, kun tarkastus on tehty ja vastavuoroisesti velvoittaa antamaan vakuus jäsenvaltiolle, jos perustuotetta ei jalosteta tukitodistuksessa annetuin edellytyksin; on kuitenkin syytä säätää, että jäsenvaltio määrittää aiheelliset toimenpiteet siltä varalta, että todistuksen haltija ei voi täyttää velvollisuuksiaan ylivoimaisen esteen sattuessa,
toisaalta tuotantotuki voidaan maksaa lopullisesti vasta jalostuksen jälkeen, mutta toisaalta maksu on suoritettava kaupan etujen mukaisesti mahdollisimman pian jalostuksen jälkeen,
vastedes tuki maksetaan jalostetulle perustuotemäärälle vastaavuussuhteeseen katsomatta; tämän vuoksi on tarpeen kumota yhtenäisestä vastaavuussuhteesta tuotantotuen myöntämiseksi fruktoosin valmistuksessa käytettävälle sokerille 13 päivänä toukokuuta 1969 annettu komission asetus (ETY) N:o 891/69(6), ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1400/78 4 artiklassa tarkoitettu kerroin vahvistetaan 2,00:ksi.
2 artikla
1. Tuotantotukihakemus on esitettävä kirjallisena.
2. Hakemuksesta on käytävä ilmi:
a) jalostajan nimi ja osoite;
b) jalostettavien perustuotteiden määrä valkoisena sokerina ilmaistuna;
c) jalostettavien perustuotteiden luonne;
d) perustuotteiden suunniteltu käyttötarkoitus;
e) jalostuspaikka.
3. Jäsenvaltiot voivat vaatia lisätietoja.
3 artikla
1. Jäsenvaltioiden on myönnettävä tukitodistus hakemuksen saatuaan.
2. Jäsenvaltioiden on käytettävä tukitodistuksena kansallisia lomakkeita, jotka sisältävät vähintään 3 kohdassa luetellut tiedot, sanotun kuitenkaan rajoittamatta muissa yhteisön toimielinten antamissa asetuksissa ja direktiiveissä tai niiden tekemissä päätöksissä olevien vaatimusten soveltamista.
3. Tukitodistuksesta on käytävä ilmi:
a) todistuksen haltijan nimi ja osoite;
b) hakemuksen jättöpäivä;
c) jalostettavien perustuotteiden määrä valkoisena sokerina ilmaistuna;
d) perustuotteiden suunniteltu käyttötarkoitus;
e) hakemuksen jättöpäivänä voimassa oleva valkoisen sokerin tuotantotuki;
f) todistuksen viimeinen voimassaolopäivä;
g) jalostuspaikka.
4 artikla
1. Tukitodistuksen myöntäminen antaa oikeuden todistuksessa mainitun tuotantotuen saamiseen sen jälkeen, kun perustuotteet on jalostettu todistuksessa annettujen edellytysten mukaisesti.
2. Todistuksesta johtuvia oikeuksia ei voi siirtää.
5 artikla
Tukitodistus on voimassa sen myöntämispäivästä alkaen sen myöntämistä seuraavan kolmannen kuukauden loppuun saakka.
6 artikla
1. Jäsenvaltioiden on nimettävä toimivaltaiset elimet perustuotteiden jalostuksen tarkastuksen suorittamiseksi.
2. Tarkastuksen mahdollistamiseksi tukitodistuksen haltijan on toimitettava 1 kohdassa tarkoitetuille toimielimille hyvissä ajoin kirjallisesti seuraavat tiedot:
a) jalostajan nimi ja osoite;
b) jalostettavien perustuotteiden luonne ja määrä;
c) paikka, jossa kyseiset perustuotteet ovat tietojen toimittamishetkellä.
Jäsenvaltiot voivat vaatia lisätietoja.
7 artikla
Kun perustuotteet on saatettu tarkastuksen alaisiksi jäsenvaltiot voivat maksaa tukitodistuksen haltijalle ennakkomaksun, joka on enintään 80 prosenttia tukitodistuksessa mainitusta tuotantotuesta.
8 artikla
1. Ennakkomaksua maksaessaan jäsenvaltioiden on vaadittava sellaisen vakuuden tai muun vastaavaksi hyväksytyn takeen antamista, jolla varmistetaan 5 prosentilla korotetun ennakkomaksun takaisinmaksu.
2. Vakuus vapautetaan kun jalostus suoritetaan tukitodistuksessa annetuin edellytyksin tai kun 5 prosentilla korotettu ennakkomaksu on palautettu.
3. Edellä 1 kohdassa mainittu takaisinmaksu palautetaan suhteessa perustuotteiden määriin, joita ei ole jalostettu tukitodistuksessa annetuin edellytyksin, sanotun kuitenkaan rajoittamatta 4 kohdan säännösten soveltamista.
Jos ennakkomaksua ei ole palautettu, vakuus menetetään katettavaa takaisinmaksua vastaavassa määrin.
4. Jos jalostusta ei voida toteuttaa tukitodistuksessa annetuin edellytyksin ylivoimaisena esteenä pidettävien olosuhteiden vuoksi ja jos näiden olosuhteiden huomioon ottamisesta on olemassa hakemus, kyseisen jäsenvaltion on määritettävä tarvittavina pitämänsä toimenpiteet olosuhteiden mukaisesti.
9 artikla
Sen jälkeen, kun asianomainen on ilmoittanut toimivaltaiselle elimelle sen kemiallisen tuotteen, jonka valmistukseen sokeri käytettiin, tuotantotuki tai kun kyseessä on ennakkomaksu, ennakolta maksetun määrän ja tuotantotuen välinen erotus maksetaan:
1. aikaisintaan sen jälkeen, kun perustuotteiden jalostus tukitodistuksessa annetuin edellytyksin on todettu;
2. viimeistään jalostuksen toteamiskuukautta seuraavan kuukauden lopussa.
10 artikla
Tuotantotuki maksetaan jalostetun perustuotteen määrälle.
11 artikla
Tätä asetusta sovellettaessa sakkaroosia sisältävän siirapin sakkaroosimäärää pidetään valkoisen sokerin määrää vastaavana.
12 artikla
Kumotaan asetukset (ETY) N:o 835/68 ja (ETY) N:o 891/69.
13 artikla
Tämä asetus tulee voimaan 1 päivänä elokuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1978.

Labels: 1
17
6